भाजपा ने चलाया हथियावां में सदस्यता अभियान
शेखपुरा । पूरे देश में भाजपा का जोर शोर से चलाए जा रहे सदस्यता अभियान रविवार को जिले के हथियावां गांव में चलाया गया। मौके पर बड़ी संख्या में युवा, किसान इत्यादि बीजेपी के सदस्य बने। भाजपा की टीम ने गांव में डोर टू डोर यह अभियान चलाया। इस मौके पर भाजपा महिला मोर्चा के प्रदेश उपाध्यक्ष डॉ पूनम शर्मा ने कहा कि पार्टी का यह साफ तौर पर संदेश है कि हर घर से कम से कम एक लोगों को भाजपा का सदस्य बनाना है। डॉ पूनम ने कहा कि इसी संदेश को संकल्पित करते हुए जिला भाजपा प्रत्येक गांव तथा कस्बे तक जाकर लोगों को पार्टी की सदस्यता ग्रहण कराने के लिए पूरी तत्परता के साथ इस अभियान में जुटी है। लोगों को मौके पर ही पार्टी के ओर से उपलब्ध कराए गए फॉर्म को भरवाकर सदस्यता दिलाया गया। इस अभियान में महिला सेल के प्रदेश नेत्री के साथ साथ भाजपा आइटी सेल के जिला संयोजक गौरव कुमार की मौजूदगी में सेवानिवृत ऑडीटर भोला सिंह, रामरतन सिंह, महेन्द्र सिंह, सरयुग सिंह, गीता सिंह सहित कई लोगों को सदस्यता ग्रहण कराया गया।
Posted By: Jagran